**אנה ולדימירובנה צ'יצ'רובה** (ברוסית: **Анна Владимировна Чичерова**; נולדה ב-22 ביולי 1982) היא אתלטית רוסיה. היא אלופה אולימפית (לונדון 2012) ואלופת עולם (טגו 2011) בקפיצה לגובה.

ב-6 באוקטובר 2016 שלל הוועד האולימפי הבינלאומי מצ'יצ'ירובה את מדליית הארד שבה זכתה בבייג'ינג 2008 עקב שימוש בחומרים אסורים. שיאה האישי של בקפיצה לגובה, עומד על 2.07 מטר, התוצאה השלישית בטיבה בכל הזמנים.

ביוגרפיה
--------

צ'יצ'רובה נולדה במחוז רוסטוב, בגיל חודש עברה לירוואן, אז ברפובליקה הסובייטית הסוציאליסטית הארמנית, אמה הייתה כדורסלנית ואביה קופץ לגובה. בתחילת שנות ה-90 עברה עם משפחתה לרוסיה.

היא החלה להתאמן בקפיצה לגובה בגיל שבע תחת הדרכת אביה, בגיל 17 החלה ללמוד ולהתאמן באקדמיית הספורט הרוסית, באותה שנה, זכתה במדליית זהב באליפות העולם באתלטיקה לקאדטים עם תוצאה של 1.89 מטר. באליפות העולם לנוער בשנת 2000 סיימה במקום הרביעי ובאליפות אירופה לנוער בשנת 2001 זכתה במדליית כסף.

מאחר שלא הצליחה לשפר באופן משמעותי את תוצאתה הטובה ביותר, שקלה צ'יצ'רובה לפרוש, היא פנתה למאמן ייבגני זגורולקו, שהסכים לקחת אותה תחת חסותו בשנת 2003. תוך שנה שיפרה את שיאה האישי ב-15 סנטימטרים. היא החלה לרשום הצלחה בתחרויות מרכזיות לבוגרים, זכתה במדליית ארד באליפות העולם באולם ובמקום השישי באליפות העולם באצטדיון. בשנת 2004 זכתה במדליית כסף באליפות העולם באולם כשעברה גובה של 2.00 מטר וניצחה באליפות רוסיה. היא ייצגה את הנבחרת הלאומית באולימפיאדת אתונה וסיימה במקום השישי עם תוצאה של 1.96 מטר. בשנת 2005 זכתה באליפות אירופה באולם ובאוניברסיאדה. באליפות העולם באותה שנה סיימה במקום הרביעי. באליפות העולם באתלטיקה 2007 זכתה במקום השני אחרי בלנקה ולאשיץ', לאחר ששברה את שיאה האישי ועברה רף של 2.03 מטר. היא זכתה באליפות רוסיה בשנת 2007, ייצגה את רוסיה פעם נוספת באולימפיאדת בייג'ינג בה זכתה במדליית ארד לאחר טיה הלבאוט וולאשיץ' עם תוצאה של 2.03 מטר. מדליה זו נשללה ממנה בשנת 2016 לאחר שנמצא כי השתמשה בחומרים אסורים. בשנת 2009 זכתה במדליית כסף באליפות העולם בברלין ובמקום השני בתחרויות ליגת הזהב בבריסל, ציריך ופריז, בכל האירועים ניצחה אותה ולאשיץ'. את עונת 2010 החמיצה צ'יצ'רובה בעקבות חופשה שלקחה לרגל הריונה ולידת בנה.

צ'יצ'רובה חזרה להתחרות בשנת 2011, היא זכתה בתחרויות ליגת היהלום בלוזון ובבריסל (עם תוצאה של 2.05 מטר) וסיימה שנייה בברמינגהאם. באליפות העולם זכתה במדליית זהב עם תוצאה של 2.03 מטר. באליפות רוסיה באתלטיקה שהתקיימה ביולי, שיפרה את שיאה האישי ל-2.07 מטר, התוצאה השלישית בטיבה לקופצת לגובה בכל הזמנים. בשנת 2012 זכתה בתחרות ליגת היהלום ביוג'ין שבארצות הברית ובסטוקהולם, סיימה שנייה בציריך ושלישית בלונדון. היא זכתה במדליית כסף באליפות העולם באולם שהתקיימה באיסטנבול. בתחרות בגרמניה השיגה את שיאה האישי באולם כשעברה גובה של 2.06 מטר. ביולי זכתה באליפות רוסיה באתלטיקה בתוצאה של 2.03 מטר.

באולימפיאדת לונדון (2012) זכתה צ'יצ'רובה במדליית זהב בקפיצה לגובה בתוצאה של 2.05 מטר, לפני בריגטה בארט מארצות הברית (2.03 מטר) ובת ארצה סבטלנה שקולינה (2.03 מטר).

באליפות העולם באתלטיקה שהתקיימה במוסקבה בשנת 2013 זכתה צ'יצ'רובה במדליית ארד ביחד עם רות בייטייה מספרד בקפיצה לגובה בתוצאה של 1.97 מטר, אחרי סווטלנה שקולינה (2.03 מטר) ובריגטה בארט (2.00 מטר).

באליפות העולם שהתקיימה בבייג'ינג בשנת 2015 זכתה במדליית ארד בתוצאה של 2.01 מטר, לאחר הזוכה מריה קוצ'ינה וסגניתה בלנקה ולאשיץ', שעברו אותו גובה אבל עם פחות פסילות.

צ'יצ'רובה מתנשאת לגובה 1.80, היא נשואה לגנדי צ'רנובול, אצן קזחי.

קישורים חיצוניים
----------------

ויקישיתוף מדיה וקבצים בנושא **אנה צ'יצ'רובה** בוויקישיתוף
* אנה צ'יצ'רובה, ברשת החברתית VK
* אנה צ'יצ'רובה, באתר הוועד האולימפי הבין-לאומי
* אנה צ'יצ'רובה, באתר olympedia.org
* אנה צ'יצ'רובה, באתר התאחדות האתלטיקה הבין-לאומית
* אנה צ'יצ'רובה, באתר ליגת היהלום
* אנה צ'יצ'רובה, באתר Track and Field (נשים)
* אמיר ענבר, אליפות העולם באתלטיקה: לאמא שלי יש סולם, מגיעה כמעט עד שמים, באתר הארץ, 4 בספטמבר 2011

הערות שוליים
------------

1. ↑  הוועד האולימפי הבינלאומי שלל את מדליית הארד של אנה צ'יצ'רובה מ-2008, באתר וואלה!‏

|  אלופות אולימפיות - קפיצה לגובה (נשים) |
| --- |
| 

|  |
| --- |
| (1928): אתל קתרווד קנדהקנדה • (1932): ג'ין שיילי ארצות הבריתארצות הברית • (1936): איבויה צ'אק הונגריההונגריה • (1948): אליס קוצ'מן ארצות הבריתארצות הברית • (1952): אסתר ברנד דרום אפריקהדרום אפריקה • (1956): מילדרד מקדניאל ארצות הבריתארצות הברית • (1960): יולנדה באלאש רומניהרומניה • (1964): יולנדה באלאש רומניהרומניה • (1968): מילוסלבה רזקובה צ'כוסלובקיהצ'כוסלובקיה • (1972): אולריקה מייפארת מערב גרמניהמערב גרמניה • (1976): רוזמרי אקרמן מזרח גרמניהמזרח גרמניה • (1980): שרה סימיוני איטליהאיטליה • (1984): אולריקה מייפארת מערב גרמניהמערב גרמניה • (1988): לואיז ריטר ארצות הבריתארצות הברית • (1992): הייקה הנקל גרמניהגרמניה • (1996): סטפקה קוסטדינובה בולגריהבולגריה • (2000): ילנה ילסינה רוסיהרוסיה • (2004): ילנה סלסרנקו רוסיהרוסיה • (2008): טיה הלבאוט בלגיהבלגיה • (2012): אנה צ'יצ'רובה רוסיהרוסיה • (2016): רות בייטייה ספרדספרד • (2020): מריה לאסיצקנה הוועד האולימפי הרוסיהוועד האולימפי הרוסי |

 |

| אלופות עולם באתלטיקה – קפיצה לגובה (נשים) |
| --- |
| 

|  |  |
| --- | --- |
| 1983: טמרה ביקובה ברית המועצותברית המועצות • 1987: סטפקה קוסטדינובה בולגריהבולגריה • 1991: הייקה הנקל גרמניהגרמניה • 1993: יואמנט קינטרו קובהקובה • 1995: סטפקה קוסטדינובה בולגריהבולגריה • 1997: האנה האגלנד נורווגיהנורווגיה • 1999: אינה בבקובה אוקראינהאוקראינה • 2001: הסטרי קלוטה דרום אפריקהדרום אפריקה • 2003: הסטרי קלוטה דרום אפריקהדרום אפריקה • 2005: קייסה ברגקוויסט שוודיהשוודיה • 2007: בלנקה ולאשיץ' קרואטיהקרואטיה • 2009: בלנקה ולאשיץ' קרואטיהקרואטיה • 2011: אנה צ'יצ'רובה רוסיהרוסיה • 2013: בריג'טה בארט ארצות הבריתארצות הברית • 2015: מריה לאסיצקנה רוסיהרוסיה • 2017: מריה לאסיצקנה • 2019: מריה לאסיצקנה • 2022: אלינור פטרסון אוסטרליהאוסטרליה • 2023: ירוסלבה מהוצ'יך אוקראינהאוקראינה |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 136903

 |